
Multa  jam  secula,  remedium  quod  ex  Ma¬ 
teria  Medica  tentaminis  hujusce  sumpsi  argu* 
mentum,  princeps  quasi,  ac  utilissimum  omni¬ 
um,  censuerunt  ;  neque  hoc  falso  sanxere ; 
quanquam  vires  ejus  medicinales  vix  gravi¬ 
ores  sunt,  quam  difficultas  effectus  ejus  in 
corpus  humanum  rite  et  dilucide  explicandi. 

Nequaquam  credendum  est  me  Stylum 
adornasse,  spe  rerum  novarum,  aut  feliciorum, 
ad  hanc  rem  pertinentium,  a  meipso  proferen¬ 
darum.  Quicquid  hujusmodi  erutum  sit,  ex 
observatione  et  experimentis  solis,  provenire 

necesse  est.  Scopus  ad  quem  ipse  collimo 
mera?  ut  decet  obedientia  est  legum,  quas  con¬ 
stituit  Alma  Academia.  Quam  igitur  scien¬ 
tiam  ex  aliis  exhausi,  eam  aliis,  fideliter  im¬ 
pertiar  ;  nam  Doctissimi  Professoris  Home 
de  Materia  Medica  ac  medicina  clinica  prae¬ 
lectiones  audivi ;  iisque,  ad  libellum  nostrum 
acceptius  ornandum,  liberalissime  utemur. 

Historiam  Naturalem,  Chernicam,  et  Phar¬ 
maceuticam  simul  praetermittam,  accedam- 
que  protinus  ad 

I.  Effectus  ejus  in  Corpus  Humanum. 

II.  Usum  in  morbis  curandis. 

I.  Opii  effectus  in  corpus  humanum  consi¬ 
derandi  veniunt. 

Nulla  res  fortasse  in  obscuritate  majore  in¬ 
voluta  est,  quam  quae  attinet  ad  actionem 
rerum  in  corpus  humanum.  Effectus  earum 
aliquando  non  facile  comperiuntur ;  et  cog¬ 
nitio,  quam  habemus  legum,  actionem  earum 
temperantium,  est  vald£  imperfecta. 

Rem  sic  se  maxime  habere  quod  ad  actionem 
opii,  historia  ejus  effectuum  satis  demonstra¬ 
bit.  Quamvis  diutissime  pro  medicina  usur- 

patum  est  apud  Medicos,  nequaquam  de  ope¬ 
ratione  primarii  ejus  adhuc  constat.  Quod 
sanfe  nihil  mirum,  cum  usum  hujus  medicami¬ 
nis  latissimum  in  re  medica  contemplamur. 
In  omnibus  datur  temperamentis,  et  morbis, 
et  morborum  gradibus  ;  neque  sperandum 
est,  remedium  sic  usurpatum,  eosdem,  in  omni 
tempore,  effectus  praestare  posse.  Necesse  est 
effectus  ejus  sint  diversi,  secundum  res  singu¬ 
las,  quibu scitui  administratio  ejus  connexa 
fuerit. 

Effectus  generales,  et  maxime  conspicui 
quantitatum  modicarum,  sunt  somnus,  et  do¬ 
loris  levatio.  A  majore  autem  vel  nimia  quan¬ 
titate  opii,  ingens  nausea  et  vomitus  oriuntur, 
et,  nisi  id  ventriculo  ejectum  sit,  altus  som¬ 
nus,  ex  quo  aeger  vix  potest  expergisci,  et  in 
convulsiones,  et  mortem  cito  desiturus. 

Pulsus  arteriarum  primo  frequentiores,  va¬ 
lidiores,  et  pleniores  reddit.  Secretiones  et 
excretiones  magnopere  afficit.  Alvus  val db 
astricta  fit,  os  et  fauces  aridae.  Exhalationem 
per  cutem  maxime  intendit ;  est  enim  opti¬ 
mum  siidorificum  quod  habemus.  Aliquando 
in  cutem  ab  ejus  usu,  eruptio  miliaria  apparet. 

*  In  quibusdam  exemplis,  vi  non  exigua  mo- 

vendi  urinam  pollere  videtur.  Quocunque 
modo  corpori  adhibetur  ;  facultatem  sentiendi 
et  agendi  parte  cui  admovetur,  destruit,  si  sa¬ 
tis  diu  continuatum.  Homines  potentes  ad  in¬ 
ediam  sustinendam,  per  tempus  longius  dicitur 
reddere,  quam  sine  eo  potuissent. 

Opii  effectus  quod  ad  mentem  non  minus 
digni  notatione,  quam  in  corpus  sunt.  Hila¬ 
ritatem,  alacritatem,  et  celeritatem  cogita¬ 
tionis,  inducit,  immodica  quantitate  sump¬ 
tum,  non  secus  ac  vinum  inebriat.  Ebrietas 
opio  inducta  generis  ferocissimi  est,  et  eos 
lioc  modo  affectos,  atrocissima,  et  impavidis¬ 
sima  facinora  perpetrare  incitavit. 

In  somno  per  opium  inducto,  interdum  sua¬ 
vissima,  alias  admodum  terrifica  somnia,  adsunt. 
In  quibusdam  Asiae  regionibus,  statu  mentis 
et  corporis  dose  opii  inducto  Incolae  dicunt 
se  expertos  esse  maximas  voluptates  quibus 
frui  possunt  mortales. 

c  4  J uvenes  Copthae  inter  pocula,  inscio,  drach¬ 
mam  opii  vini  cyatho  dissolutam,  propinave¬ 
rant  :  aliquot  horas  postea  miser  ille  delirabat 
pessime,  post  profundo  somno  sepultus  jacuit. 
Sequenti  mane,  dum  inviserunt  miserum,  ut 
victo  nempe  insultarent,  invenerunt  jacentem 

sine  pulsu,  lividum  et  moribundum,  paulo 
post,  frustra  tentatis  quibusdam  etiam  satis 
vehementibus  remediis,  expiravit,  quindecim 
horis  elapsis  post  opium  assumptum.”  (Van  S.) 

Haec  phaenomena  attentionem  Philosopho¬ 
rum  excitarunt  multos  annos  abhinc ;  sed, 
quantum  mihi  intellectum  est,  observatione  et 
experimentis  investigari,  res  paucos  tantum 
ante  nos  annos  coepta  est. 

Modus  quo  operatur  originem  controversiis 
infinitis  dedit ;  adhuc  tamen,  sub  judice  lis  est. 
Haud  inepti  sperandum  est,  cum  plura  expe¬ 
rimenta  facta,  et  plures  verae  res  collectae  fue¬ 
rint,  rem  jam  magni,  postea  majoris  adhuc 
momenti  futuram  esse  ;  neque  contempla¬ 
tionem  ejus,  medicum  ultra  irritituram  aut 
perplexuram  :  quin  et  tantum  ei  voluptatis 
praebituram,  quantum  opium  ipsum  devora¬ 
tum  TUIICIS  praebeat. 

Pars  corporis  in  q/iam  opium  agat . 

Aeque  perpendere  conabor  sententias  diver¬ 
sas,  hac  de  re,  a  medicis  usurpatas. 

1.  Opinantur,  opium  in  vim  irritabilem  mus¬ 
culorum  solum  agere 

Omnino  hanc  sententiam  subvertere,  tan- 

tum,  ut  opinor,  necesse  est  rogare  ;  quaenam 
conditio  vis  insitae,  musculos  nempe  tantum 
pervadentis,  dolorem  in  osse  situm  levare  pos¬ 
set  ? 

2.  Opium  Chemick  in  sanguinem  agere. 

Huic  multa  objiciuntur.  Quantitatem  adeo 

pauxillam  effectum  talem  in  molem  tam  mag¬ 
nam  inducere  posse,  minime  verisimile  est  ; 
et  experimenta  instituta  satis  ostenderunt,  ge¬ 
nerales  et  maxime  conspicuos  effectus  induc¬ 
tos  esse,  cum  circuitus  sanguinis  omnino  inter¬ 
ruptus  fuerit. 

3.  Opium  absorberi,  et  agere  in  sensorium 
commune. 

Multo  verisimilior  mihi  videtur  haec  opinio, 
utralibet  duarum  jam  recensitarum.  Neque 
negari,  me  judice,  potest,  opium  in  genera¬ 
lem  humorum  massam  nonnunquam  receptum 
esse  :  cum  omnes  homini,  opio  multo  dato, 
secretiones  id  olent.  Necne  vero  pars  quae 
absorbetur,  ullos  edat  effectus,  ad  opium  pro¬ 
prii  pertinentes,  compertum  haberi  nondum 
credo. 

In  praesentia  animus  fert,  partem  absorptam 
effectus  sedantes  inducere  non  posse,  ut  pu¬ 
tarem.  Profecto  enim  oportet  misceri  cum 

massa  sanguinis ;  et  solutio  tam  tenuis  et 
aquosa,  tales  effectus  certe  non  potest  indu¬ 
cere.  Praeterea,  multi  maximi  conspicui  opii 
effectus,  citra  circuitum  sanguinis  fiunt.  “  Opi¬ 
um  corpori  applicatum  ea  quantitate  resorberi 
posse,  quae  animal  enecaret,  minimb  constat.” 

4.  Opium  agere  directe  in  genus  nervosum. 
Haec  opinio  quatuor  experimentis  sequentibus 
nititur.  <c  Opinionum  commenta  delet  dies, 
naturae  judicia  confirmat.” — 44  Nihil  est  veri¬ 
tatis  luce  dulcius.” 

(a)  Opium  ejus  effectus  inducit,  etiam  quan¬ 
do  circuitus  sanguinis  obstructus  est ;  quod 
fit  in  animalibus,  sanguine  frigido  praeditis, 
quorum  cor  extractum  est. 

(b)  Opium  cerebro  illatum  expertum  est 
distentiones  nervorum  inducere. 

(c)  Cum  radix  nervorum  qui  distributi  sunt 
in  membrum  circumligata  fuerit,  et  opium 
cerebro  adhibitum,  omnes  musculi  corporis 
praeter  eos  in  quos  vincti  nervi  distribuuntur, 
affecti  sunt. 

(d)  Cum  omnes  membri  molles  partes,  ner¬ 
vis  exceptis,  scalpello  abscinduntur,  opium  in 
ventriculum  immissum,  vim  irritabilem  mus¬ 
culorum  ultra  partem  laesam,  diminuit. 

Effectus  ab  opio  inductos  sedulo  spectando, 
credere  impulsus  sum,  hanc  medicinam  vim 
suam  exerere,  opera  unius  ex  compagibus, 
quae  in  ramulos  dividuntur.  Per  quam  harum 
autem  ita  agat,  vel  siqua  harum  sola  hoc  mu¬ 
nere  fungatur,  diu  quaesitum  est,  et  nondum 
judicatum. 

Satis  fortasse  dictum  est  demonstrare,  opium 
praecipue  agere  in  genus  nervosum,  cupimus 
autem  longius  progredi,  operamque  dare  ad 
modum  explorandum,  quo  agat,  in  genus  illud 
obscurum  atque  ignotum. 

1.  Potest  agere  primum  in  ventriculi  ner¬ 
vos,  vel  partem,  cui  adhibetur  ;  unde  effectus 
ejus  per  vias  nervosas  propagari  possint. 

2.  Potest  absorberi,  et  agere  in  sensorium 
commune. 

Lubentius  priorem  harum  sententiarum  ac¬ 
ciperem,  cum  subitam  actionem  opii  spectem. 
Necnon  cum  considerem,  vim  hujus  materiae 
non  esse  minutam,  in  ultimis  gradibus  hydro¬ 
pis,  etiam  vasis  absorbentibus  munere  suo 
haud  bene  fungentibus  ;  et  non  vero  absimile 
est,  opium  oribus  absorbentium  illatum,  posse 

suspendere  pro  tempore  facultatem  eorum 
agendi. 

“  Granum  enim  unum  aut  alterum  degluti- 
tum  in  ventriculo  haeret  diu,  et  doloris  sensum 
per  octo  horas  ad  minimum  solet  compescere, 
et  quod  mirabile  est  saepe  sequenti  mane  opii 
nondum  dissoluti  pilula  vomitu  excutitur.”— 
“  Quantum  enim  vim  habeant  nervi  per  ven¬ 
triculi  fabricam  dispersi,  in  sensorium  com¬ 
mune,  docent  plurimi  morbi.” — (Van  S.) 

Sed  contra,  quotidiana  observatio  praebet 
argumenta  inexpugnabilia,  opium  sine  dubio 
absorberi.  In  secretionibus  quibusdam  hoc 
jam  diu  patuit.  Clar.  Dr  Monro  Secundus 
observavit,  animalia  cum  totum  in  consensu 
agit  citissime  affici ;  et  spatium  aliquot  hora¬ 
rum  requiri,  ut  maxima  vi  agat. 

Hae  omnes  res  non  subverti  possunt ;  itaque 
ut  scientia  nobis  jam  stat,  concedendum  est, 
sententias  utrasque  quodammodo  esse  veras : 
primum,  in  nervos  etiam  agere,  postea  vero 
absorberi.  Hoc  respondet  consensui  actionis, 
qui  in  aliis  exemplis  in  oeconomia  corporum 
vita  praeditorum  observatus  est ;  in  quibus 
observamus  unum  organum  multis  et  diversis 
muneribus  fungi,  plurima  organa  invicem 

conspirantia,  alia  aliis  opitulari  cum  necessa¬ 
rium  sit.  Quae  omnia  demonstrant  dignita¬ 
tem  animalis  prae  cunctis  aliis  machinis,  et  sa¬ 
pientiam  Fabricatoris  corporis  humani  infiniti 
excellentiorem  sapientia  omnium  aliorum  opi¬ 
ficum. 

“  Nil  refert  sive  unus  sive  mille  gradus  in¬ 
tercedant  inter  remedium  corpori  admotum 
et  effectum  ultimum  et  manifestum  qui  in  eo 

spectatur  ; - sed  medici  interest  effectum 

ultimum,  et  validum,  et  manifestum  et  dura¬ 
bilem  scire  ;  in  quo  vis  et  usus  eorum  plane 
consistunt,  et  rationem  intelligere  hunc  utilem 
effectum  seu  salutarem  in  corpore  mutationem 
inducendi.” — (Conspec.  Med.  Th.  MCLX.) 

Quod  ad  naturam  opii  actionis  in  vivum 
hominem  attinet,  opiniones  maxime  diversae 
prolatae  sunt.  Opinio,  validum  et  admodum 
diffluentem  stimulum  esse,  est,  ut  opinor, 
maximi  verisimilis.  Haec  ratio  praebet  ex¬ 
plicationem  plurimorum  ejus  effectuum.  Ef¬ 
fectus  egregiae  hujus  materiae  in  unum  con¬ 
fert  et  colligat,  tam  contrarios  aliter  visos : 
modumque  quo  illa,  in  morbis  curandis  uta¬ 
mur,  atque  rationi  maxime  consentaneum, 
commonstrat. 

Optima  argumenta  quae  sunt  nobis  id  esse 
stimulum,  invenienda  sunt  in  similitudine  ejus 
effectus,  ad  alios  stimulos  indubitatos.  Lin¬ 
guae  admotum,  caloris  et  siccitatis  sensum 
praebet.  Illatum  superficiei  teneriori,  dolo¬ 
rem,  calorem  majorem,  ruboremque  inducit. 
Exempla  sunt  hominum  ebriorum  factorum, 
opio  non  secus  ac  vino.  Qui  opium  vorant 
serius  aut  citius  malis  jocinoris,  alcoholis  po¬ 
tatorum  non  absimilibus,  plectuntur.  “  Si 
vero  dudum  assueti  hujus  usui  subito  illum 
intermittant  syncopen  et  alia  gi avissima  symp¬ 
tomata  patiuntur,  donec  iterum  opium  sump¬ 
serint  vel  larga  copia  vinum  Creticum  quod 
generosissimum  est,  una  cum  aromatibus  po¬ 
taverint.”' — (Comm.  Van  Swiet.  §  229.) 

Effectus  opii,  in  morbis  cum  debilitate  con¬ 
nexis,  simillimi  sunt  effectibus  inductis  vino 
aliisque  stimulantibus,  dum  in  morbis  con¬ 
trarii  generis,  opium  non  minus  nocet.  Pul¬ 
sum  frequentiorem  reddit,  corporis  calorem 
auget,  animumque  exhilarat.  Citius  vel  serius 
tamen  corpus  collabitur,  vires  factitiae  exhau¬ 
riuntur.  Pulsus  cordis  arteriarumque  minus 
frequentes  fiunt,  aegritudo,  dolor  capitis,  sitis, 
tremores,  et  alia  debilitatis  signa  superveniunt. 

Mens  hebes  et  inexcitabilis  fit,  et  mors  ali¬ 
quando  occurrit  ex  tota  jactura  vis  vitae,  quam 
opium  inducere  potest. 

Argumenta,  rem  de  qua  nunc  loquor,  si¬ 
millimam  in  quibusdam  ejus  effectibus  alio» 
rum  nec  dubitatorum  stimulorum  satis  mani¬ 
festa,  ut  opinor,  et  congrua  sunt.  Sed  hoc 
etsi  concessum  ;  non  omnino  explicabit  mo¬ 
dum  quo  opium  agit.  Nam  alia  stimulantia 
manifesti  majori  vi  non  excipiuntur  effectibus, 
tam  dignis  attentione,  sedantibus.  Hanc 
qualitatem  peculiarem  opii  explicare  tentatum 
est,  ex  diffusione  majore,  et  duratione  minore 
primariae  ejus  operationis,  qu6  autem  successu 
non  possum  dijudicare. 

Lubenter  autem  cum  illis  consentio,  qui 
huic  materiae  vim  specialem  agendi  in  corpus 
attribuunt,  nulli  principio  noto,  aut  majis  ge¬ 
nerali,  referendam. 

Seu  haec  ratio  comprobata  sit,  necne,  seu 
validum  stimulans,  aut  validum  sedans  medi¬ 
camentum  existimetur,  haud  multum  afficiet 
medicum  usum  ejus  ;  nam  concessum  est,  ad- 
ministrationem  ejus  plerumque  posse  ita  tem¬ 
perari  ut  vel  stimulantes,  vel  sedantes  effec¬ 
tus  inducat. 

USUS  OPII 

« 

IN 

MORBIS  CURANDIS. 


Hail,  lovely  blossom !  thou  canst  ease 
The  wretched  victims  of  disease, 

Canst  close  those  weary  eyes  in  gentie  sleep 
Which  never  open  but  to  weep  ; 

For  oh  !  thy  potent  charai 
Can  agonizing  pain  disarm ; 

Expel  imperious  Memory  from  her  seat. 

And  bid  the  throbbing  heart  forget  to  beat. 

Ode  to  the  Popey. 

Sunt  alii  quos  ipse  via  sibi  reperit  usus. — Virg.  G.  II.  22. 

Hanc  partem  ut  exordiar,  rerum  quae  opii 
effecta  in  corpus  humanum  regere  et  mutare 
repertae  sunt,  quam  maximum  numerum  com¬ 
prehendere  conabor. 

Profecto  aliae  conditiones  corporis  et  men¬ 
tis  sunt,  quae  vires  opii  ita  mutant ;  ut  quan¬ 
titas  usitata  videtur  nullum  effectum  praestare. 


n 


DE  OPIO  COMPLECTENS. 


et  aliae  conditiones  sunt,  in  quibus  usus  ejus 
omnino  prohibetur. 

Ut  haec  potentissima  atque  materia  utilis¬ 
sima  recte  adhibeatur,  necessarium  est,  ut  no¬ 
tionem  habeamus  accuratam  effectuum,  quos 
inducere  velimus.  Si  opium  datum  sit  causa 
conciliandi  somnum,  devorari  debet  solito 
dormiendi  tempore.  Quidam  aeger  tamen, 
ut  conciliaret  somnum  per  noctem,  reperit 
esse  necessarium,  quantitate  praescripta  hora 
meridiana  uti  ;  et  in  quibusdam  raris  exem¬ 
plis,  non  inducit  effectus  ejus,  donec  spatium 
viginti  quatuor  horarum  praeteriverit,  post 
devoratum  sit.  Si  consilium  sit,  aegros  effec¬ 
tus  ejus  stimulantes  experiri,  oportet  id  dari 
exiguis  portionibus,  et  iis  saepe  repetitis ;  sin 
autem  ut,  sedantes  ejus  effectus  experirentur, 
portio  debet  esse  maxima  quam  aegri  sustinere 
possunt.  Iterum  notabile  exemplum  habe¬ 
mus  similitudinum  insignium,  inter  opii  ef¬ 
fectus,  et  illos  aliorum  stimulantium.  Est 
res  maxime  obvia,  parvam  quantitatem  quo¬ 
que  alcoholis  plerumque  effectus  stimulantes 
inducere,  dum  contra,  non  desunt  exempla 
hominum,  plus  justo  vini  spiritus  bibendi,  su¬ 
bito  corruentium,  et  vitam  cum  morte  com- 

mutantium,  cado  venenum  praebente  nondum 
labris  dimoto  ;  et  homines  quotidie  observa¬ 
mus,  ebrios,  languidos,  et  titubantes  ex  vini 
aliusve  liquoris  validi  abusu.  Ingeniosissi¬ 
mum  experimentum  est,  quod  luculenter  os¬ 
tendit,  opium  non  unicam  materiam  esse, 
quantitas  cujus  parva  stimulat,  dum  major  ef¬ 
fectus  perfectissimi  sedantes  inducere  possit. 
Ictus  electricus  transmissus  fuit  cor  ranae,  qui 
impatiens  irritationis  a  punctura  acus  reddidit ; 
sed  levissimi  ictus  electrici  actionem  cordis 
quodammodo  restituerunt  ;  adeoque  Mor¬ 
gagnus  eleganter  dixit :  ct  si  levior  ventulus 
agitet ;  flammulam  augeri :  si  vehemens  ; 
exungui/5 

Quantitas  opii  quae  necessaria  est  dari  pro 
dose,  pendet,  ab  aetate,  sexu,  temperamento, 
et  proprietatibus  uniuscujusque  aegri. 

Quod  ad  aetatem  attinet,  opium  iisdem  le¬ 
gibus  paret,  quibus  alia  medicamenta.  Major 
quantitas  hominibus  adultis,  quam  infantibus 
vel  senibus,  debet  dari.  Dosis  solita  pro 
adulto  ex  viginti  ad  guttas  tincturae  triginta, 
aut  granum  unum  extracti,  est ;  duae,  tres, 
vel  guttae  quatuor,  ad  infantem  satis  sunt. 

Observatum  est,  foeminas  minore  quam 

inares  quantitate  hujus  egere,  eosdem  effectos 
ad  inducendos.  In  sanguineo,  quam  in  tem¬ 
peramento  melancholico,  minus  necessarium 
est.  Quod  ad  quantitatem  pro  dose  necessa¬ 
riam,  usus  talem  effectum  habet,  qualem  a 
priori ,  animo  concipere  nequimus  ;  et  aegri 
ei  assueti,  plerumque  praescribere  sibimetipsis 
accuratius  quam  medicus  possunt. 

In  quibusdam  constitutionibus,  opium,  do¬ 
lorem  ventriculi  ingentem  inducit,  delirium 
et  vigiliam  pro  somno  quieto  et  salutari  ;  aut 
si  aeger  dormiverit,  horridis  somniis  terretur, 
neque  ullam  refectionem  experitur.  Ubi  talis 
constitutionis  temperies  occurrit,  aliquod  re¬ 
medium  perdifficile  est  invenire,  quod  in  ejus 
locum  substituere  possimus.  Materiae  multae 
diversae  cum  opiojunctae,  datae  sunt, opiumque 
ipsum  modis  diversis  adhibitum  est,  ad  malos 
ejus  effectus  corrigendos  ;  sed  saepe  vel  optima 
nihil  omnino  prosunt.  “  Mirandos  illos  opii 
effectus,  quos  edit,  nativae  ipsius  plantas  boni 
tati  atque  excellentiae,  non  vero  artificis  Poly- 
daedali  solertiac,  deberi.”— (Van.  Swiet.) 

Sine  autem  ulla  qualitate  peculiari  corpo¬ 
ris,  opii  dosis  nimis  parva,  effectus  molestissi¬ 
mos  aliquando  inducit  y  praecipue  si  datum 

est  aegro,  qui  magno  dolore  aut  gravi  febre 
laborat :  dum,  caeteris  paribus,  si  satis  magna 
opii  quantitas  devorata  fuerit,  tutum  et  salu¬ 
berrimum  fuisset. 

“  Jubet  enim  Sydenhamus  ita  nullam  opia- 
torum  dosin  formidare  quousque  sensim  pro¬ 
grediendo  ad  eam  demum  devenerimus,  quae 
somnum  conciliet,  et  efferatum  eorum  motum 
quadantenus  cohibeat.” — “  Si  prima  dosis 
metam  non  attingat,  alia  atque  alia  debito 
tempore  assumatur ;  donec  tandem  medica¬ 
mentum  Medici  votis  responderit.” — “  Non 
tam  ad  ingestam  anodyni  quantitatem  quam 
ad  effectum  quod  in  aegro  producendum  erat, 
repectu  habito.” 

In  usu  hujus  materiae,  ratio  quam  sequi 
statui,  haec  est :  diversas  res  effectus  opii  co¬ 
hibere  jam  notas  penitus  contemplari ;  atque 
hoc  facto,  id  libere  ac  qua  fiducia  deliberatio 
justa  mihi  indicet,  praecipere.  Hoc  modo 
tantum,  ut  opinor,  possumus  addere  ad  scien¬ 
tiam  quam  jam  habemus,  vel  corrigere  errores 
qui  cum  ea  permixti  fuerint. 

Opium  non  potest  tuto  dari,  aut  cum  spe 
proficiendi,  aegris  in  quibus  proclivitas  ad  in- 

flammationem  valet ;  donec  haec  domita  sit. 
Clar.  Cullenus,  occasionem  omnem  profe¬ 
rendi  sententiam  suam  de  nocentibus  opii  ef¬ 
fectibus  in  morbos  quos  inflammatio  comita¬ 
tur,  amplexus  est ;  tamen  in  multis  horum 
commode  datum  est,  post  diathesis  phlogis- 
tica  amota  sit,  et  satis  cautum  sit,  stimulantes 
evitare,  et  sedantes  ejus  effectus  conciliare. 
Illi  maxime  evitari  possunt,  exhalationem  per 
cutem  promovendo,  hi  conciliantur,  doses 
largas  dando,  intervallis  longis.  Usus  ejus 
alienus  est  tempore  criticae  detractionis  hu¬ 
morum,  et  in  aegris  quibus  sudor  facile  elici¬ 
tur  ;  atque  ubi  ad  quaedam  organa  fluxus  hu¬ 
morum  est,  necnon  in  exemplis  ventriculi 
male  se  habentis. 

“  Opium  talem  mutationem  producere  in 
sensorio  communi,  ut,  manentibus  doloris  cau¬ 
sa,  et  nervorum  integritate  ;  tamen  non  fiat  in 
mente  doloris  idea.”  Symptomata  itaque,  in 
omni  morbo  et  conditione  corporis,  accidere 
possunt,  quae  opio  opus  esse  plane  demon¬ 
strant  :  u  Videturque  Divina  misericordia  haec 
auxilia  hominibus  concessisse  — (Van  S.) 
sed  judicandum  est  nobis,  num  boni,  vel  mali 
ejus  effectus  praeponderent  \  neque  mente 

xjobis  excidere  debet,  sortem  aegri  futuram 
esse,  non  aliter  ac  judicium  nostrum.  “  Me¬ 
dici  igitur  est,  medicamentum  adeo  validum 
et  saepe  perniciosum  caute  et  prudenter  ad» 
hibere,  et  in  illis  tantum  morbis  ad  id  confu¬ 
gere  qui  aliquid  istiusmodi  plane  requirunt ; 
ubi  vero  talis  necessitas  urget,  oportet  reme¬ 
dium  libere  et  cum  fiducia  praescribere  ;  tunc 
enim  non  sperare  modo  potest,  sed  fere  polli¬ 
ceri,  se  effectum  suum  salutarem  quem  cu¬ 
pit  per  suum  medicamentum  esse  praesti¬ 
turum.  Quod  si  timide  et  nimis  parce  datum 
fuerit,  longe  alium  effectum  habebit,  et  iis¬ 
dem  aegrotis  haud  parum  nocebit,  quibus 
largius  datum  multum  profuisset.”—  (Consp. 
M.  Th.) 

A  tempore  quo  primum  repertum  opium 
datum  fuit,  ab  Medicis  antiquioribus  vel  re- 
centioribus,  in  omni  morbo  cui  corpus  huma¬ 
num  obnoxium  est.  De  effectibus  bonis  et 
malis,  qui  opio  ita  adhibito  producti  sunt, 
disserere  nolo  ;  sed  principiis  pluribus  gene¬ 
ralibus  expositis,  quse  nos  dirigere  debent  in 
ejus  administratione ;  nunc  exempla  pauca 
peculiaria  usus  ejus  exhibere,  secundum  haec 

principia,  et  modum  quo  Medici  hodierni  eo 
utuntur,  veniam. 

Opium  pro  stimulante,  viribus  vitae  ut  opi¬ 
tuletur,  in  morbis  febrilibus  adhibetur  ;  pro 
sedante,  somnum  ad  conciliandum  ;  pro  ano- 
dyno,  dolorem  ad  levandum.  Vigilia  et  dolor 
in  gradibus  omnibus  febrium  accidere  pos¬ 
sunt,  sed  opii  administratio,  sin  detur  ad  ea 
levanda,  in  gradu  primo  praecipue  febrium 
quar undam,  curae  et  circumspectionis  multum 
postulat. 

In  Febribus  Intermittentibus  copiosissime 
adhibetur.  Datum  est  priusquam  paroxysmus 
accedat,  vim  ut  interrumpat  qua  paroxysmo 
inducendo,  pollet  consuetudo ;  atque  cum 
opium  saepe  potestatem  accessionem  prohi¬ 
bendi  habeat,  hoc  modd  spatium  longius  est 
nobis,  qu6  alia  remedia  adhibeam^.  In  apy- 
rexia  quoque  ad  symptomata  quaedam  levan¬ 
da,  opium  adhibitum  est,  Diarrhoeam  scilicet, 
et  alia. 

Quidam  Medici  opium  dant,  unam  vel  duas 
horas  priusquam  paroxysmus  expectaretur. 

Tempore  paroxysmi  est  Medici,  totum  con¬ 
trahere,  et  gradum  omnem  coercere,  et  alie- 

vare.  Ad  haec  omnia  munera  opium  valentis- 
simum,  et  utilissimum  est. 

Protinus,  incipiente  paroxysmo,  cum  suc¬ 
cessu  datum  est ;  et  quatuor  vel  quinquies  re¬ 
petitum,  nisi  prius  accessio  desierit. 

A  quibusdam  facientibus  medicinam,  semi¬ 
horam  post  gradus  frigidi  accessionem  datum 
est ;  et  gradum  frigidum  dicitur  breviorem, 
calidum,  leviorem  reddere,  sudorem  eliciendo. 

Non  dubium  est,  quin  opium  frigido  in  gra¬ 
du  profuerit,  citius  eliciendo  sudorem,  quam 
aliter  elicitus  fuisset.  Sed  administratio  dosis 
opii  reservari  debet,  ad  tempus  gravissimum 
gradus  calidi ;  tunc  enim  temporis  haec  mate¬ 
ria  vires  ejus,  manifestissime  et  utilissime  ex¬ 
hibet.  Dosis  debet  esse  maxima  quam  aeger 
sustinere  potest,  scilicet,  fere  a  guttis  tinctu¬ 
rae  quadraginta,  ad  sexaginta,  cui  drachma 
una  vel  duae  Spiritus  Lavand.  Sp.  compositi, 
adjiciatur.  Ille  haustus,  calido  in  gradu  est 
utilior,  quam  ullum  remedium  adhuc  reper¬ 
tum.  Febris  repente  medio  cursu  ab  eo  sub¬ 
stitit,  et  plerumque,  opio  utendo,  tertia  vel 
quarta  parte  spatii  horae,  impetus  accessionis 
finitur.  Dolor  capitis  allevatur,  si  fluxus  hu¬ 
morum  non  sit  caput  versus,  vel  delirium  non 

adest :  opium  quoque  copiosum  sudorem  eli¬ 
cit,  qui  signa  omnia  mala  summovet. 

Opium  in  Febribus  continuis  multum  usur¬ 
patur,  sed  maxime  quaedam  symptomata  ad 
compescenda.  Gradum  et  genus  febris  ani¬ 
madvertendum  est.  Opium  quovis  tempore 
adhiberi  potest,  in  febre  quae  typhus  speciali¬ 
ter  vocatur.  Cinchona  autem  atque  vinum 
plerumque  anteponuntur  opio  pro  stimulan¬ 
tibus  ;  et  opium  una  cum  illis  quasi  auxilium 
usurpatur.  Opium  saepissime  adhibetur  ad 
sensus  molestiae  levandos,  originem  a  statu 
nervorum  irritabili  ducentes,  quem  plerum¬ 
que  debilitas  comitatur. 

Tremores  aut  distentiones  circa  febrium  ul¬ 
tima,  veluti  mortis  praenuncii  considerandi 
sunt.  Hi  tamen  semel  atque  iterum  opio  ad¬ 
hibito  suspensi  aliquandiu  fuerunt.  Cuidam 
bis  abacti  sunt,  quiete  interim  suffecta  :  alma 
spes  jam  reverterat,  cum  hostium  invisorum 
regressus,  opiique  in  hos  neglectus,  et  spem, 
et  miseri  vitam,  momento  extinxit.  Tetanus 
etiam  in  febrem  superveniens  in  uno  exemplo 
sanatus  opi6  utendo,  ut  a  Dr  Gregory  suis  in 
praelectionibus  notatus  est. 

In  Phlegmqsiis  primo  aspectu  usus  opii  vi¬ 
detur  esse  alienus,  conditionibus  tamen  jam 
dictis,  aliquando  adhibitum  est.  Opium  ad 
partem  inflammatione  affectam  adhibitum,  ac¬ 
tionem  vasorum  cito  minuit.  Narratur,  opium 
usurpatum  esse  cum  successu  in  glandulis  tu¬ 
midis.  In  inflammatione  passiva,  ut  in  Oph¬ 
thalmia  varii  generis,  opium  et  extrin  sectis  et 
intus  cum  successu  maximo  adhibitum  est. 
In  Pneumonia  tussim  molestam  levare  opium 
indicatum  ;  sed  nunquam  adhiberi  debet,  do¬ 
nec  venae  sectio  et  alia  inflammationem  fere 
subduxerint,  et  jam  tum  cum  eo  sudorificum 
jungi  oportet.  Exempla  nonnulla  pneumoniae 
vidi,  usu  calomelanos  una  cum  opio  felicis¬ 
sime  terminari,  quae  repetita,  vi  pollent  exha¬ 
lationem  per  cutem  promovendi.  Ne  multa, 
opium  in  plenis  dosibus  maximo  cum  successu 
usurpari  potest,  in  diversis  febrilibus  inflam- 
matoriisque  morbis. 

In  Exanthematis  opium  libere  adhibitum 
est.  Ante  omnia  scire  medicus  debet,  quo 
genere  et  gradu  sit  febris  concomitans.  In  iis 
vitiis  opium  egregie  utile  et  gratum  aegro  est, 
levando  si  non  tollendo  irritationem  molestam 


24* 


DE  OPIO  COMPLECTENS. 


cutis,  quae  eruptionem  comitatur.  Sydenha- 
mus  opium  aeque  probavit  in  variola  maligna, 
ac  Cinchonam  in  febribus  intermittentibus.  Ille 
quotidie  dosin  opii  dedit  usque  ad  diem  deci¬ 
mam  morbi ;  et  tunc,  si  hoc  modo  morbus 
non  decrevisset,  opium  ter  indies  ministrabat, 
donec  vitium  cessisset.  Ille  etiam  opium  ad¬ 
hibuit,  in  delirio,  quod  ulteriore  in  gradu  fe¬ 
bris  secundariae  accidit.  Cum  distentiones  ner¬ 
vorum  in  variola  fiunt,  nihil  aeque  valet  ac  lar¬ 
gae  doses  opii  ad  eas  compescendas.  Cum 
Diarrhoea  adest,  et  concessum  est  eam  reprimi 
debere,  nihil  quam  opium  melius  respondeat. 

In  Haemorrhagiis  opium  fuit  olim  maxime 
prohibitum  ;  quia  creditum  fuit  id  vi  pollere 
sanguinem  tenuiorem  reddendi.  Genera  duo 
haemorrhagiae  sunt.  In  eo  mobilitate  nervo¬ 
rum  connexo,  opium  maxime  utile  est,  statum 
summovendo  a  quo  morbus  pendet.  Praecipue 
adhibetur  in  menorrhagia  passiva,  et  in  hae¬ 
morrhagia,  quae  aliquando  foetus  expulsionem 
comitatur.  Si  mulier  post  partum  jacturi  san¬ 
guinis  exhausta,  delirio  affecta,  pallida  et  sine 
pulsu  carpi  fuerit,  nulla  remedia,  si  largae 
doses  opii  non  adhibeantur,  eam  servare  vale- 

bant.  In  exemplis  hujusmodi  ratio  compro¬ 
bata  est,  adhibendi  guttas  tincturae  centum  et 
quinquaginta,  et  guttas  triginta,  tertia  quaque 
hora,  donec  aegra  sublevata  sit.  In  uno  exem¬ 
plo  a  Dr  Hamilton,  arfc.  ohst .  prof.  memorato, 
quod  vomitus  comitabatur,  grana  quinque  opii 
solidi,  et  postquam  minores  doses  ita  datae 
fuerunt  propriis  intervallis,  ut  ab  decima  hora 
post  meridiem,  ad  tertiam  horam  post  meri¬ 
diem  diei  sequentis,  grana  sexdecim  data 
erant,  et  cum  maximo  successu. 

Dr  Hamilton  vir  jure  magni  nominis,  quum 
ei  frequenter  occasio  esset  observandi  feminas 
inultum  ab  sanguine  misso  exhaustas,  largas 
doses  opii  ferre  posse  ;  conjecturam  ex  con¬ 
trario  fecit ;  nempe,  detractionem  sanguinis 
largam,  aegrum  pene  ab  opio  sublatum  ser¬ 
vare  posse.  Quae  opinio,  auctoritate  adeo 
eximia,  et  ratiocinatione  ex  multa  experien¬ 
tia  suffulta,  experimento  ipso,  nostro  saltem 
judicio,  meretur ;  praesertim,  cum  laborante 
aut  perituro  aliquo,  interponi  possit,  neque 
usum  fere  probatum  interrumpet,  et  medicus 
ad  illud  confugiat,  omnibus  aliis  auxiliis  frus¬ 
tra  adhibitis.  “  Satius  est  enim  anceps  auxi¬ 
lium  experiri,  quam  nullum,” 

Medicamenta  in  cadaver  non  agunt.  Hinc 
aequum  esse  credere,  quo  propius  morti  cor¬ 
pus  accesserit,  ed  minus  id  interturbare  vel 
mutare  possent  medicamina.  Vires  ideo  vitae 

adeo  minui  et  extenuari  queant,  quod  Exulr 

\ 

cerantia  superimposita  nihil  vesiculas  excitare 
valebunt ;  modus  purgantium  assuetus  effec¬ 
tum  nihil  reddet ;  potationes  quoque  vini  in¬ 
gentes  ebrietatem  haud  efficiunt.  Simili  de¬ 
mum  in  modo,  sanguinis  profluvio  praegrandi 
exhausti,  opii  modo  effectibus  impund  obsis^ 
tenb 

Profluvia.  In  catarrho ,  phlogistica  diathesi 
diminuta,  opium  fit  remedium  utilissimum. 
Est  cur  credamus  opium  prudenter  adhibi¬ 
tum,  saepe  prohibere  morbum  in  Phthisin  de¬ 
sinere.  Quoties  Phthisis  ad  secundum  gra¬ 
dum  provenerit,  omnia  remedia  ad  eam  sanan¬ 
dam  sunt  supervacua ;  nulla  autem,  tussi, 
diarrhoeae,  vigiliaeque  removendis  atque  pro¬ 
hibendis  commodatiora  sunt,  quam  opium  : 
incommoda  tamen  illud  comitantur,  quum  su¬ 
dorem  et  accessiones  hecticas  intendat;  sed 
<c  aegri  vigilia  fatigati  et  angore  confecti,  per¬ 
durare  vix  possent  sine  benigno  hujus  succi 
auxilio.” 

In  Dysenteria  opium  manifesta  est  necessa¬ 
rium  ;  de  tempore  autem  modoque  ejus  admi¬ 
nistrandi  auctores  multum  discrepant.  Si  do¬ 
lor  et  tenesmus  multum  molestiae  facesserint 
post  evacuationes  necessarias  factas,  opium 
unicum  remedium  est  ;  a  cujus  et  catharti- 
corum  maxime  que  calomelanos  proprio  usu, 
Dysenteriae  curatio  pendere  dicatur. . 

In  morbis,  quos  Spasmus  nervorumque  dis¬ 
tentio  comitantur,  opium  est  manifestissime 
necessarium.  Semper  efficacissimum  putatum 
est  antispasmodicum. 

Epilepsia .  Propter  causas  numerosas  quae 
liunc  morbum  gignunt,  ullam  medicinam  so¬ 
lam  in  omnibus  exemplis,  profuturam  esse, 
sperari  nequit.  Opium  morbis,  quos  phlogis- 
tica  diathesis  comitatur,  non  est  accommoda¬ 
tum  ;  nec  aegris  quibus  est  derivatio  caput 
versus.  Ubi  morbum  non  tollit,  multo  gra¬ 
viorem  reddere,  nimirum  debilitate  inducta, 
experientia  docuit.  Multa  cum  utilitate  ad¬ 
hibere  liceat,  ad  consuetudinem  tollendam, 
quippe  quod  vim  habeat  tempus  accessionis 
postponendi. 

Cholera .  Unumquodque  hujus  morbi  sig¬ 
num,  opio  esse  opus  indicare  videtur  Ipso 
morbi  initio,  adhiberi  licet.  Si  quando  in  ven¬ 
triculo  non  remaneat,  per  inferiores  partes  in¬ 
fundi  debebit.  Aliquandiu  post  morbus  de¬ 
cesserit,  quia  iterum  aegrum  invadat,  opium 
adhiberi  fas  sit. 

Diarrhoea.  Hoc  in  morbo  magno  cum  suc- 
cessu  opium  usurpatur ;  quoties  autem  ab  ul¬ 
ceratione  originem  ducat ;  aliosve  morbos  cor¬ 
pori  inhaerentes  subsequatur,  nullum  vim  ad 
eam  tollendam  opium  possidet. 

Tetanus.  Eo  in  genere  quod  a  frigore  ori¬ 
tur,  nullum  remedium  aequk  efficax  ac  opium 
adhuc  repertum  est.  Notatione  dignum  est 
quam  magnam  copiam  opii,  aliorumque  sti¬ 
mulantium  medicamentorum,  aegri  tetano  af¬ 
fecti  ferre  possint.  Iterum  atque  iterum  ad¬ 
hiberi  debet,  donec  aliquos  ejus  effectus  os¬ 
tenderit,  morbusve  cesserit.  Dr  Percival  ex¬ 
emplum  juvenis  memorat,  qui  viginti  duo 
grana,  singulis  noctibus,  septem  noctes  con¬ 
tinuata  serie,  opii  devorabat,  sine  somno  in¬ 
ducto  ;  morbus  cessit :  nocte  octav&  viginti 
duo  grana  devorabat,  obdormiscebat  morti¬ 
que  occubuit. 

In  Cachexiis,  opium  usurpatur  praecipue 
singularia  symptomata  lenire  ;  aliquando  ta¬ 
men  ad  sudorem  eliciendum  adhibetur. 

Syphilis .  Hujus  morbi  ad  curationem  opium 
usurpatum  est.  Dicitur  in  multis  exemplis 
sanasse,  omnibusque  profuisse.  Mos  fuit  tria 
grana  quotidie  adhibere,  paulatimque  quanti¬ 
tatem  augere.  Dr  Michaelis  ad  grana  viginti, 

V 

et  usque  ad  triginta  auxit.  In  quibusdam 
horum  exemplorum  secretionem  urinae  per¬ 
multum  augebat  ;  in  aliis  salivationem  et 
diarrhoeam  inducebat.  Per  opii  usum,  pul¬ 
sus  arteriarum  citi  atque  debiles  erant ;  capi¬ 
tis  et  pectoris  dolores  sequebantur,  qui  san¬ 
guinem  mittendo  sublevabantur.  Opium  pro 
antisyphilitico  adhiberi  prorsus  cessavit ;  est 
tamen  auxilium  admodum  utile  in  doloribus 
leniendis,  in  affectionibus  cutis,  in  symptom¬ 
atis  Hydrargyri  levandis,  aliisque. 

Icterus .  Illo  in  genere  quod  a  spasmo  ori¬ 
tur  ;  opium  est  remedium  multo  utilissimum. 
Fellis  concretiones,  et  spasmus  saepissimi  con¬ 
junguntur,  et  morbum  regium  inducunt  $  in 
quo  statu  plane  est  necessitas  opio  utendi. 

Fellea  concretione  per  ductus  transeunto, 

11 

dolor  fit  valde  acutus,  cui  opium  est  unicum 
remedium. 

Fines  quos  sibi  proponere  debet  medicus, 
sunt  non  modo  morbos  arcere  atque  sanare, 
sed  etiam  semitam  mortis  laevigare.  Hunc 
in  finem  quum  omnia  alia  remedia  nequid- 
quam  adhibita  fuerint,  opium  praecipue  utile 
est.  Membris  languidis  et  tabescentibus  no¬ 
vum  vigorem  impertit,  et  partem  oneris  mor¬ 
talitatis,  humeris  nostris  detrahit ;  atque  ita, 
ad  itineris  terminum  usque  efficit,  ut  susten¬ 
tare  possimus.  Medicus  nonnunquam  ad 
opium  confugere  impellitur,  quando  aegro 
moribundo,  id  factum  est  unicum  levamen. 
<c  Dolendum  sit,  infinitos  mortales  dolorum 
cruciatibus  perire,  unius  hujus  remedii  igno¬ 
rantia  ;  qui  orco  eripi  possent,  si  medici,  to¬ 
tius  orbis  consensu  persuasi,  eo  saepius  ute¬ 
rentur/’ 

Permagnum  hujus  muneris  momentum,  ab 
elegante  admodum  scriptore  luculenter  osten¬ 
sum  est ;  cujus  sententiam  ex  imo  pectore 
comprobo,  ipsaque  cujus  verba  subjungendo, 
hanc  thesin  ad  finem  perducam.  “  Magnus 


DE  OPIO  COMPLECTENS. 


31 


ille  verae  Philosophiae  instaurator  Verulamius 
(dicit  Heberden )  queritur  studium  Euthana - 
siae  medicis  haud  satis  cultum  fuisse.  Me¬ 
dici  profecto  munus  est  aegrotis  sanitatem 
reddere  ;  cum,  tamen,  ex  lege  naturae  erit 
tandem  unicuique  mortalium  aegrotatio  nulla 
arte  medicabilis,  benevolae  hujus  artis  profes¬ 
soribus  conveniret  mortem  inevitabilem  quan¬ 
tum  fieri  potest,  terrore  omni  spoliare  ;  et 
ubi  non  datum  est  praedam  morti  extorquere, 
sed  vita  necessario  omittenda  est,  operam  sal¬ 
tem  dare,  ut  cum  minima  crudelitatis  specie 
amittatur.” 


FINIS. 

